cyanic-selkie/wikianc huggingface dataset:
Մոնտի Հոլի պարադոքս
Վերլուծություն
Դռների հետ կապված իրավիճակը դառնում է էլ ավելի ակնառու, եթե պատկերացնենք, որ դռների թիվը ոչ թե 3 է, այլ ասենք, 1000 և մասնակցի ընտրությունից հետո հաղորդավարը հեռացնում է 998 ավելորդ դռները և թողնում երկու դուռ. այն, որը ընտրել է մասնակիցը և ևս մեկը։ Ավելի ակնհայտ է դառնում այն, որ ավտոմեքենայի երկու դռներից մեկի հետևում գտնվելու հավանականությունը տարբեր է և հավասար չէ ½ -ի։ Եթե մենք փոխենք դռները, ապա պարտվում ենք միայն այն դեպքում, երբ ի սկզբանե ընտրել էինք մրցանակային դուռը, որի հավանականությունը կազմում է 1:1000-ի։ Հաղթում ենք մենք նաև այն պարագայում, եթե մեր նախնական ընտրությունը չի եղել ճիշտ, իսկ դրա հավանականությունը կազմում է 999:1000-ի։ Երեք դռների պարագայում տրամաբանությունը պահպանվում է, սակայն հաղթանակի հավանականությունը, ընտրության փոփոխության պարագայում, կազմում է 2⁄3, այլ ոչ` 999⁄1000:
Դիտարկման մեկ այլ տարբերակ է երկտար պայմանների փոփոխությունը։ Պատկերացնենք, որ մասնակցի կողմից նախնական ընտրության (թող այն միշտ լինի N 1 դուռը) և դրան հաջորդող հաղորդավարի կողմից այծով դռներից մեկի բացման փոխարեն (այսինքն, թող այդ ընտրությունը միշտ լինի 2-րդ և 3-րդ դռների միջև), մասնակիցը պետք է առաջին փորձից գուշակի, թե որ դռան հետևում է գտնվում ավտոմեքենան։ Սակայն նրան նախապես տեղեկացվում է, որ առաջին դռան հետևում ավտոմեքենան կարող է գտնվել 33 % հարաբերակցությամբ, իսկ մյուս երկու դռների պարագայում նշվում է, որ կոնկրետ այս մի դռան հետևում չի գտնվում ավտոմեքենան (0 %)։ Համապատասխանաբար, մյուս դռանը բաժին է ընկնում 67 % հավանականություն և նրա ընտրության ռազմավարությունը դառնում է առաջնային։
Հաղորդավարի այլ վարքագիծ
Մոնտի Հոլի պարադոքսի դասական տարբերակը վկայում է, որ հաղորդավարը պետք է պարտադիր առաջարկի մասնակցին փոխել դռներն, անկախ այն հանգամանքից, թե ընտրել է նա ավտոմեքենան, թե` ոչ։ Սակայն հաղորդավարը կարող է ցուցաբերել նաև ավելի բարդ վարքագիծ։ Այս աղյուսակում հակիրճ նկարագրված են վարքագծի հնարավոր տարբերակները։ Եթե չի ասվել հակառակը, մրցանակները հավասար հավանականությամբ գտնվում են դռների հետևում և հաղորդավարը գիտի, թե որ դռան հետևում է ավտոմեքենան։ Իսկ եթե կա ընտրություն, հաղորդավարը հավասար հավանականությամբ ընտրում է այծերից մեկին։
Արտաքին հղումներ
Կատեգորիա:Հավանականությունների տեսություն
Հայաստանի ձկների ցանկ
Հայաստանի տարածքում հանդիպող ձկնատեսակները պատկանում են ճառագայթալողակ ձկների դասի ոսկրային ձկների ինֆրադասին։ Հայաստանում հանդիպում է ձկների 41 տեսակ, որոնք պատկանում են 5 կարգի՝
Գրականություն
Կատեգորիա:Ցանկեր:Հայաստան Կատեգորիա:Ցանկեր:Կենդանաբանություն
Այգեշատ (Էջմիածնի շրջան)
Այգեշատ (Վաղարշապատի տարածաշրջան)
Այգեշատ, գյուղ Հայաստանի Հանրապետության Արմավիրի մարզում, Վաղարշապատի տարածաշրջանում։ Գտնվում է Վաղարշապատ քաղաքից մոտ 6 կմ հյուսիս, ծովի մակերևույթից 950 մ բարձրության վրա։
Բնակչություն
Բնակիչների նախնիները և այժմյան բնակչության մի մասը այստեղ են ներգաղթել 1829 թվականին Խոյից։
Տնտեսություն
Բնակչությունը զբաղվում է այգեգործությամբ, բանջարաբուծությամբ և անասնապահությամբ։
Արտաքին հղումներ
Կատեգորիա:Արմավիրի մարզի գյուղեր
Լոզովոե (գյուղ, Վելիկոբուրլուկիի շրջան)
Լոզովոե (Лозове), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1699 թվականին։
2001 թվականի տվյալներով Լոզովոե գյուղում բնակվում էր 57 մարդ։ Բնակավայրը զբաղեցնում է 0,436 կմ² տարածք։ Բնակչության խտությունը կազմում էր 130,73 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Վելիկոբուրլուկիի շրջանի բնակավայրեր Կատեգորիա:Ուկրաինայի գյուղեր Կատեգորիա:1699 թվականին հիմնադրված բնակավայրեր
Եղծ աղանդոց
«Եղծ աղանդոց» («Աղանդների հերքումը»), 5-րդ դարի հայ մատենագիր, իմաստասեր, աստվածաբան և թարգմանիչ Եզնիկ Կողբացու կոթողային աշխատությունը, հայ միջնադարյան աստվածաբանական-իմաստասիրական մտքի և դասական հայրախոսության կարևորագույն հուշարձան։
Չորս մասից բաղկացած աշխատությունում՝ Եղծ աղանդոց հեթանոսաց, Եղծ քէշին պարսից, Եղծ կրօնից յունաց իմաստնոցն և Եղծ աղանդոյն Մարկիոնի, հաջորդաբար ներկայացվում և քրիստոնեական կրոնի գաղափարաբանական տեսանկյունից հերքվում են հեթանոսական բազմաստվածության հավատալիքները, պարսից զրադաշտական կրոնը, անտիկ հունական որոշ փիլիսոփայական դպրոցների ուսմունքները և Մարկիոնի գնոստիկական աղանդը։
Եզնիկ Կողբացու նշանաբանն է. «Աստծու եկեղեցու գործն է՝ արտաքիններին դատապարտել ճշմարիտ իրողություններով, առանց Գրքի, իսկ կարծեցյալ և ոչ արդարացի ներքիններին՝ Սուրբ Գրքով» («Եղծ աղանդոց», 1994, էջ 91)։ Նա սահմանազատում է աստվածաբանությա և իմաստասիրության ոլորտները, միաժամանակ հիմնավորում անտիկ ժառանգության յուրացման անհրաժեշտությունը։ Օգտագործում է անտիկ տրամաբանությունը թե՛ անընդունելի հունա-հռոմեական (և որոշ եկեղեցական) ուսմունքների հերքման, թե՛ Սուրբ Գրքի դրույթների բանական հիմնավորման համար։
Վերլուծության ընթացքում նա գործադրել է մի շարք մեթոդներ.
Եզնիկ Կողբացին, հավատարիմ լինելով 4-5-րդ դարերի քրիստոնեական աստվածաբանությանը, որպես միակ և գերագույն գոյ ընդունում է Աստծուն, որն անսկիզբ է, մշտնջենական, ոչնչով և ոչ մեկի կողմից չպայմանավորված, արարող և անհասանելի, բայց ամեն ինչի՝ երևելիի և աներևույթի սկզբնավորման պատճառը։ Ոչինչ և ոչ ոք չկա նրանից վեր, նրանից առաջ կամ հավասար, հակառակ էություն կամ ներհակ գոյություն։ Աստվածային էությունն անճանաչելի է մարդկային բանականության համար, նրան կարելի է հասնել միայն հավատի միջոցով։ Աստված ոչնչից նախ ստեղծել է չորս տարրերը՝ հողը, ջուրը, օդը, կրակը առանձին-առանձին և ապա դրանց խառնուրդից՝ բազմազան աշխարհը։ Տարրերը փոփոխական են և այդ պատճառով՝ ոչ մշտնջենական, ուստի և չեն կարող համարվել աստվածներ։ Արարված բնությունը նույնպես գտնվում է շարժման մեջ, որի աղբյուրը անշարժ Աստվածն է։ Տիեզերքը նա դիտում է իրապես կիսաբոլոր ակ, իսկ երկիրը՝ սկավառակ։ Երկնային լուսատուները գտնվում են անընդհատ 7 անհամաչափ շարժման մեջ, իսկ երկինքը մնում է անշարժ։ Բնական համակարգի հիմնարար հասկացություններն են՝ մարմնականն ու անմարմինը, շնչավորն ու անշունչը, կենդանի և ոչ կենդանի հասկացությունները։ Առաջին աստիճանը կազմում են անշունչ մարմինները, որոնց բնորոշ հատկություններն են առաջացումը, գոյությունը և ոչնչացումը, երկրորդը՝ բուսական աշխարհը, որն օժտված է նաև սնման, աճի և շնչավորության ստորին ձևի ունակությամբ, երրորդը՝ կենդանական աշխարհը, որն ունակ է նաև տեղափոխության և օժտված է բնազդներով։ Վերջին աստիճանը զբաղեցնում է մարդը՝ բնության «պսակը», որն իր մարմնական բնությամբ հաղորդ է մյուս մարմնավոր էակներին, բայց միաժամանակ նա բանականության կրող է։
Եզնիկ Կողբացին քննադատում զրադաշտական դուալիզմը, չարին սուբստանցիոնալ բնույթ հաղորդելը, ինչը տրամաբանորեն հանգեցնում է դեպի չարի աստծո ընդունումը, մինչդեռ Աստված որպես բարության անսպառ աղբյուր և խորհրդանիշ չի կարող չարիքի արարիչ լինել։ Ուստի, աշխարհում առկա չարը միակ բանական էակին՝ մարդուն շնորհած ազատ կամքի արդյունքն է։ Մարդիկ լիովին պատասխանատու են իրենց բոլոր, այդ թվում՝ չար գործողությունների համար։ Ցույց է տալիս սնահավատության, ճակատագրապաշտության, աստղագուշակության, հեթանոսության վերապրուկների անհիմն լինելը։
«Եղծ աղանդոցը» մեծարժեք է նաև լեզվաոճական առումով. այն հայ հին գրավոր լեզվի մեսրոպյան կամ դասական շրջանի բնորոշ օրինակ է։ Առաջին անգամ հրատարակվել է 1762 թվականին, Զմյուռնիայում (հրտ.՝ Հ. Նալյան)՝ «Գիրք ընդդիմութեանց արարեալ ի Սրբոյ Եզնկայ Կողբացւոյ Հայոց վարդապետէ...» վերնագրով, երկրորդ անգամ (հիմն. հրատարակությունը)՝ 1826 թվականին, Վենետիկում (հրտ.՝ Ա. Բագրատունի)։ Երկն ունեցել է գերմաներեն (1834, 1900, 1927), ֆրանսերեն (1853, 1959), ռուսերեն (1858, 1968) և հայերեն բազում հրատարակություններ, որոնցից աշխարհաբար՝ Բուենոս Այրեսում՝ 1951 թվականին, Երևանում՝ 1970 թվականին ։
Արտաքին հղումներ
Կատեգորիա:Փիլիսոփայական գրականություն
Օկի կղզիներ
Օկի կղզիներ (隠岐諸島), Ճապոնական ծովի կղզեխումբ։ Սրա կղզիները վարչականորեն Ճապոնիայի Սիմանե պրեֆեկտուրայի Օկիի շրջանի մասն են։ Կղզիները ունեն ընդհանուր 346.1 կմ² տարածք։ 180 կղզիներից միայն 4-ն են մշտապես բնակեցված։ Կղզեխմբի մեծ մասը գտնվում է Դայսեն Օկի ազգային պարկում։ Ըստ աշխարհագրական ժառանգության՝ Օկի կղզիները 2013 թվականի սեպտեմբերին հայտարարվել են ՅՈՒՆԵՍԿՕ-ի գլոբալ գեոպարկ ։
Երկրաբանություն
Օկի կղզիները ծագումով հրաբխային են և մոտ 5 միլիոն տարի առաջ՝ Երրորդային և Անթրոպոգենի ժամանակաշրջաններում հայտնաբերված 2 խոշոր ստրատոհրաբուխների քայքայման հետևանք են։
Կղզեխմբի արևելքում գտնվող Դոգո կղզին տարածքով ամենամեծն է և ունի ամենաբարձր գագաթը՝ Դայիմանջի լեռը, որը ծովի մակարդակից բարձր է 608 մետր։ Դոզեն կղզիների խումբը կղզու արևմուտքում առանձին հին հրաբխային կալդերաներ է, որը, թողնելով 3 խոշոր կղզիներ Նիշինոշիման, Նականոշիման, Չիբուրիջիման և այլ ավելի փոքր կղզիներ, գագաթներ օղակե կառուցվածքի մեջ, շրջապատում է կենտրոնական ծովածոցը ։ Կղզեխմբի ամենամոտ կետը Հոնսյուի ափից մոտավորապես 40-80 կմ հյուսիս է։ Վարչական նպատակներով Ճապոնիայի կառավարությունը խնդրահարույց Լիանկուր կղզյակը պաշտոնապես ճանաչել է Դոգոյի Օկինոշիմա քաղաքի մաս։
Թռչունների համար կարևոր տարածք
Կղզիները « BirdLife International »ի կողմից ճանաչվել են թռչունների համար կարևոր տարածք, քանի որ նրանք աջակցում են սև աղավնիների բազմացմանը ։
Պատմություն
Օկի կղզիները բնակեցվել են ճապոնական պալեոլիթի դարաշրջանից, և Ջոմոնից, Յայոյից, Կոֆունի ժամանակաշրջանից հնագետները կողմից հայտնաբերվել են բազմաթիվ հնություններ՝ ցույց տալով մարդու շարունակական զբաղմունքն ու գործունեությունը։ Կղզիները 17-րդ դարի երկրորդ կեսին հանդես են եկել որպես Օկիի նահանգ՝ Ռիցուրյե ռեֆորմի տակ, և Օկինո Կունի անունը ի հայտ է եկել Նարա կայսրության մայրաքաղաքում՝ փայտերի վրա։ Կղզիների մասին ասվում է Նարա ժամանակաշրջանի Կոձիկի և Նիհոն Շոկի ժամանակագրություններում։ Դոգո կղզին հնագույն Օկի նահանգի մայրաքաղաքի տեղն էր։ Հեյանի ուշ ժամանակաշրջանում Օկիի նահանգը՝ շնորհիվ իր հեռավորության, հայտնի դարձավ որպես քաղաքական  աքսորավայր։ 1221 թվականին Գո-Թոբա կայսրը ուղարկվել է Օկի և մահացել աքորավայրում ։ 1332 թվականին կայսր Գո-Դայգոյին ևս ուղարկել են  Օկիի աքսորավայր, բայց ավելի ուշ նրան հաջողվել է փախչել և նորից կառավարել երկիրը ։
Կամակուրայի շրջանում Օկիի նահանգը սզբում կառավարում էր Իզումո նահանգի սյուգոն։ Մուրամաչիի ժամանակաշրջանում հաջողությամբ կառավարում էին «Սասակի» կլանը, «Յամանա» կլանը և «Կյոգոկու» կլանը։ Սենգոկուի շրջանում նահանգը պահում էր «Ամագո» կլանը։ Ամագոյի անկումից և Տոկուգավա սեգունատեի հիմնումից հետո Օկիի նահանգը հռչակվեց տենրեյի գերիշխանություն սեգունի անմիջական հսկողության ներքո։ Մացուեի դայմեն, որը պատկանում էր Մացուդայրա կլանին, նշանակվում է կառավարիչ։
Ամբողջ նահանգը ուներ 18 000 կոկու հաշվարկված պետեկամուտ ընդամենը, չնայած նրա իրական եկամուտները մոտ էին ընդամենը 12 000 կոկուի։ Էդո ժամանակաշրջանի ընթացքում նահանգը հաճախ օգտագործվող նավահանգիստ էր, որը ծառայում էր Կիտամեբունեի առևտրային նավերի համար։
1892 թվականին Լաֆկադիո Հեռնը այցելել է կղզիներ՝ այնտեղ անցկացնելով 3 ամիս, գրել է իր փորձերի մասին իր «Անծանոթ Ճապոնիայի առկայծումները» աշխատությունում։ 1906 թվականին Օկի է այցելել ամերիկացի բնագետ Չարլզ Հենրի Գիլբերտը ։
Ադմինիստրացիա
Բնակչությունը կազմում է մոտ 20 000 մարդ, որոնք սփռված են 4 համայնքներով.
Փոխադրում
Օկիի օդանավակայանը ընկած է Դոգոյի հարավարևելյան մասում և տրամադրում է օդային ծառայություններ Օսակա միջազգային օդանավակայանին և Իզումո օդանավակայանին։
Օկի կղզիներ կարելի է հասնել լաստանավերով մեծ կղզում գտնվող Սակայիմինատո (Տոթթորիի պրեֆեկտուրա) և Շիչիրուի (Շիմանե պրեֆեկտուրա) նավահանգիստներից։ Այստեղ կան նաև տարվա ընթացքում Դոզեն կղզիների միջև միմյանց հետ համագործակցող լաստանավեր։
Արտաքին հղումներ
Կատեգորիա:Խաղաղ օվկիանոսի կղզեխմբեր Կատեգորիա:Խաղաղ օվկիանոսի կղզիներ
Յուգանովո
Յուգանովո (Юганово), գյուղ Ռուսաստանի Սմոլենսկի մարզի Դուխովշչինսկի շրջանի կազմում։ Մտնում է Դոբրինսկի գյուղական բնակավայրի մեջ։ 2007 թվականի դրությամբ բնակչությունը կազմում էր 22 մարդ։
Աշխարհագրություն
Գտնվում է Սմոլենսկի շրջանի հյուսիսային մասում, Դուխովշչինայից 48 կմ դեպի հյուսիս-արևմուտք, Սմոլենսկ – Նելիդովո ավտոճանապարհից 12 կմ դեպի հյուսիս-արևմուտք, Կորովիցա գետի ափին։ Գյուղից 66 կմ դեպի արևելք գտնվում է Նիկիտինկա երկաթուղային կայարանը, որը տեղակայված է Դուրովո – Վլադիմիրսկի Տուպիկ գծի վրա։
Պատմություն
Հայրենական մեծ պատերազմի ժամանակ՝ 1941 թվականի հուլիսին գյուղը օկուպացված է եղել հիտլերյան զորքերի կողմից, այնուհետև ազատագրվել է 1943 թվականի սեպտեմբերին ։
Կլիմա
Յուգանովո գյուղը գտնվում է չափավոր ցամաքային կլիմայական գոտում, որտեղ ձմեռը չափավոր ցուրտ է, գարունը տևական, բարեխառն, ամառը չափավոր շոգ, իսկ աշնանը գերակշռում են տաք, արևոտ եղանակները։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դուխովշչինսկի շրջանի բնակավայրեր
Ջոն Փոլսոն
Ջոն Ալֆրեդ Փոլսոն, ամերիկացի միլիարդատեր հեջ-ֆոնդի կառավարիչ։ Նա ղեկավարում է Paulson & Co.-ը՝ Նյու Յորքում գտնվող ներդրումային կառավարման ընկերությունը, որը նա հիմնադրել է 1994 թվականին։ Նրան անվանել են «բարձր ֆինանսների ոլորտում ամենահայտնի անուններից մեկը», «մարդ, ով վաստակել է Ուոլ Սթրիթի պատմության ամենամեծ հարստություններից մեկը։», և «հեջ ֆոնդի խարդախ»։ Նրա հայտնիությունն ու հարստությունը ձեռք բերվեցին 2007 թվականին, երբ նա վաստակեց գրեթե 4 միլիարդ դոլար և «անհասկանալի փողի կառավարիչից վերածվեց ֆինանսական լեգենդի»՝ օգտագործելով վարկային դեֆոլտի սվոպները՝ արդյունավետորեն խաղադրույք կատարելով ԱՄՆ հիփոթեքային վարկավորման շուկայի դեմ։ 2010 թվականին Փոլսոնը վաստակել է 4,9 միլիարդ դոլար։ Forbes-ի իրական ժամանակի հետախույզը 2023 թվականի հունվարի դրությամբ նրա կարողությունը գնահատել է 3 միլիարդ դոլար ։
Մանկություն և կրթություն
Փոլսոնը ծնվել է 1955 թվականի դեկտեմբերի 14-ին Քուինսում, Նյու Յորք։ Նրա հայրը ծնվել է Ալֆրեդո Գիլերմո Պաուլսենը Էկվադորում՝ կես ֆրանսիացի և կես նորվեգական ծագում ունեցող հայր և էկվադորցի մայր։ Ալֆրեդոն որբ է մնացել տասնհինգ տարեկանում, իսկ տասնվեց տարեկանում տեղափոխվել է Լոս Անջելես իր կրտսեր եղբոր՝ Ալբերտոյի հետ։ Ալֆրեդոն զորակոչվել է ԱՄՆ բանակ, որտեղ ծառայել է և վիրավորվել Իտալիայում Երկրորդ համաշխարհային պատերազմի ժամանակ։ Ավելի ուշ նա փոխել է ազգանունը՝ Պաուլսենից դառնալով Փոլսոն։ Ջոնի մայրը Լիտվայից և Ռումինիայից եկած հրեա ներգաղթյալների դուստրն էր, ովքեր տեղափոխվել էին Նյու Յորք։
Ժակլինը հանդիպեց Ալֆրեդոյին, երբ նրանք երկուսն էլ հաճախում էին UCLA: Նրանք ամուսնացան և տեղափոխվեցին Նյու Յորք, որտեղ Ալֆրեդոն աշխատում էր Արթուր Անդերսենում, իսկ ավելի ուշ՝ որպես ֆինանսական տնօրեն Ruder Finn հասարակական կապերի ընկերությունում։ Հասկանալով, որ իր նախկինում ընտրված կարիերայի ուղին վաճառքի ոլորտում չի ապահովի կայուն և ապահով դրամական հոսք, Փոլսոնը վերադարձավ NYU 1976 թվականին, որտեղ նա սկսեց գերազանցել բիզնեսի ուսումնասիրությունները։ 1978թ.-ին նա ավարտել է իր դասի գովասանական կոչումը ֆինանսների ոլորտում Նյու Յորքի համալսարանի բիզնեսի և հանրային կառավարման քոլեջում։ Նա գնաց Հարվարդի բիզնես դպրոց՝ Սիդնի Ջ. Վայնբերգ/Գոլդման Սաքսի կրթաթոշակով, ստանալով MBA որպես Ջորջ Ֆ. Բեյքերի կրթաթոշակառու (իր դասի լավագույն 5 տոկոսը) 1980 թվականին ։
Կարիերա
Փոլսոնն իր կարիերան սկսել է Boston Consulting Group-ում 1980 թվականին, որտեղ նա հետազոտություններ է կատարել՝ ընկերություններին խորհրդատվություն տրամադրելով։ Ուոլ Սթրիթում ներդրումներ կատարելու հավակնոտ աշխատանքի համար նա հեռացավ միանալու Odyssey Partners-ին, որտեղ նա աշխատում էր Լեոն Լևիի հետ։ Նա տեղափոխվեց Bear Stearns՝ աշխատելով միաձուլումների և ձեռքբերումների բաժնում, այնուհետև Gruss Partners LP, որտեղ նա գլխավոր գործընկեր էր։ 2003 թվականին նրա հիմնադրամն աճել է մինչև 300 միլիոն դոլարի ակտիվներ։ Փոլսոնը և նրա ընկերությունը մասնագիտացած են «իրադարձությունների վրա հիմնված» ներդրումների մեջ, օրինակ՝ միաձուլումների, ձեռքբերումների, սպին-օֆֆերի, փրոքսի մրցույթների և այլնի մեջ, և նա հարյուրավոր նման ներդրումներ է կատարել իր կարիերայի ընթացքում։ Իրադարձություններից շատերը կապված են միաձուլման արբիտրաժի հետ, որը նկարագրվել է որպես սպասում, «մինչև մի ընկերություն կհայտարարի, որ գնում է մյուսը, շտապում է գնել թիրախային ընկերության բաժնետոմսերը, կրճատում է ձեռքբերողի բաժնետոմսերը (եթե դա կանխիկ գործարք չէ), և այնուհետև կվաստակի տարբերությունը երկու բաժնետոմսերի գները, երբ միաձուլումը փակվի»։
Պոլսոնի կողմից վստահված անձի իրադարձության ներդրման օրինակ է եղել 2008թ. մայիսին Yahoo-ի վստահված անձի մրցույթի ժամանակ, երբ Կարլ Այկանը պրոքսիների պայքար սկսեց՝ փորձելով փոխարինել Yahoo-ի խորհուրդը։ 2010 թվականին նա սահմանեց հեջ ֆոնդի ևս մեկ ռեկորդ՝ մեկ տարվա ընթացքում վաստակելով մոտ 5 միլիարդ դոլար՝ հիմնականում ներդրումներ կատարելով ոսկու ոլորտում։ Այնուամենայնիվ, 2011 թվականին նա կորցրած ներդրումներ կատարեց Bank of America-ում, Citigroup-ում և խարդախության մեջ կասկածվող Չինաստանում տեղակայված կանադական ցուցակում գտնվող Sino-Forest Corporation ընկերությունում ։
Հիփոթեքային ճգնաժամ
Փոլսոնը աշխարհահռչակ դարձավ 2007 թվականին՝ կրճատելով ԱՄՆ բնակարանային շուկան, քանի որ նա կանխատեսում էր հիփոթեքային վարկերի ճգնաժամը և խաղադրույք էր կատարում հիփոթեքով ապահովված արժեթղթերի դեմ՝ ներդրումներ կատարելով վարկային դեֆոլտի սվոպներում։ Երբեմն Փոլսոնի ֆիրման, որը երբեմն կոչվում է պատմության ամենամեծ առևտուրը, հարստություն է վաստակել և միայն այս առևտրով նա վաստակել է ավելի քան 4 միլիարդ դոլար։ Փոլսոնը համոզեց Goldman Sachs-ին Արիզոնայում, Կալիֆորնիայում, Ֆլորիդայում և Նևադայում ռիսկային տնային վարկերը շուկայահանել որպես անվտանգ ներդրումներ։
Փոլսոնը և Գոլդմանը միասին ստեղծեցին Abacus 2007-AC1 ներդրումային մեքենան և պահեցին Փոլսոնի խաղադրույքը այն մարդկանց հիմքում ընկած ակտիվների դեմ։ Փոլսոնը խուսափել է մեղադրական եզրակացությունից, քանի որ նրա ընկերությունը պնդում էր, որ միշտ թափանցիկ է եղել արժեթղթավորված հիփոթեքային վարկերի վերաբերյալ իր տեսակետի վերաբերյալ։ Գոլդմանին դատի է տվել Արժեթղթերի և բորսաների հանձնաժողովը և ստիպված է եղել հաշտվել Abacus-ի վերաբերյալ իրենց ստերի համար։ 2010թ. հուլիսի 15-ին Գոլդմանը համաձայնվեց SEC-ին և ներդրողներին վճարել 550 միլիոն ԱՄՆ դոլար, այդ թվում՝ 300 միլիոն դոլար՝ ԱՄՆ կառավարությանը և 250 միլիոն դոլար՝ ներդրողներին, ինչը Ուոլ Սթրիթ ընկերության կողմից երբևէ վճարված ամենամեծ տույժերից մեկն է ։
Քաղաքական և տնտեսական հայացքներ
Փոլսոնը 140,000 դոլար է հատկացրել քաղաքական թեկնածուներին և կուսակցություններին 2000-2010 թվականներին, որից 45%-ը բաժին է ընկել հանրապետականներին, 16%-ը՝ դեմոկրատներին և 36%-ը՝ հատուկ շահերին, այդ թվում՝ Ներկայացուցիչների պալատի նախկին խոսնակ Ջոն Բոներին։ 2011 թվականին Փոլսոնը 1 միլիոն դոլար է նվիրաբերել Միթ Ռոմնիի Super PAC Restore Our Future-ին։ 2012 թվականի ապրիլի 26-ին Փոլսոնը Նյու Յորքի իր քաղաքային տանը դրամահավաք կազմակերպեց Ռոմնիի նախագահի թեկնածության համար։ Փոլսոնը արժանացավ ԶԼՄ-ների ուշադրությանը այն բանից հետո, երբ անմիջապես սատարեց Դոնալդ Թրամփին այն բանից հետո, երբ նա ապահովեց GOP-ի թեկնածությունը։ Փոլսոնը ծառայել է որպես Դոնալդ Թրամփի 2016 թվականի նախագահական արշավի գլխավոր տնտեսական խորհրդատուներից մեկը։ 2008թ.-ին Փոլսոնը գրել է Wall Street Journal-ի հեղինակային հոդվածը, որն առաջարկում է այլընտրանքային տարբերակ գանձապետարանի՝ շուկաների կայունացման ծրագրին։ Այլընտրանքային պլանը ներառում էր խնդրահարույց ֆինանսական հաստատությունների վերակապիտալացում՝ ծախսելով 700 միլիարդ դոլար անհանգիստ ակտիվների օգնության ծրագրի միջոցները՝ գնելու նրանց ավագ արտոնյալ բաժնետոմսերը, այլ ոչ թե նրանց «ամենավատ ակտիվները»։ 2008թ.-ին ԱՄՆ Ներկայացուցիչների պալատի Վերահսկողության և Կառավարության բարեփոխումների հանձնաժողովի առջև ցուցմունքներ տալիս Փոլսոնին հարցրին երկարաժամկետ կապիտալի շահույթի և տոկոսային եկամուտների ցածր հարկի մասին, և Փոլսոնը պատասխանեց. «Ես կարծում եմ, որ մեր հարկային իրավիճակը արդար է»։ 2012 թվականին Bloomberg Businessweek ամսագրին տված հարցազրույցում նա դժգոհություն հայտնեց «Գրավիր Ուոլ Սթրիթը» շարժման վերաբերյալ՝ նշելով. Իրավասությունների մեծամասնությունը կցանկանար, որ այնտեղ տեղակայված լինեն մեզ նման հաջողակ ընկերություններ։ Վստահ եմ, եթե մենք ցանկանայինք գնալ Սինգապուր, նրանք մեզ գրավելու համար կարմիր գորգ էին գլորում։ 2014 թվականին Սան Խուանում Պուերտո Ռիկոյի ներդրումային գագաթնաժողովում Փոլսոնը հայտարարեց. «Պուերտո Ռիկոն կդառնա Կարիբյան ավազանի Սինգապուրը»։
Հարստություն և մարդասիրություն
2009-ից 2011 թվականներին Փոլսոնը մի քանի բարեգործական նվիրատվություններ է կատարել, այդ թվում՝ 15 միլիոն դոլար՝ պատասխանատու վարկավորման կենտրոնին, 20 միլիոն դոլար՝ Նյու Յորքի համալսարանի Սթերն բիզնեսի դպրոցին (այժմ Փոլսոնի անվան լսարանը), 5 միլիոն դոլար՝ Լոնգ Այլենդի Սաութհեմփթոն հիվանդանոցին, 15 միլիոն դոլար։ 2012 թվականի հոկտեմբերին Փոլսոնը 100 միլիոն դոլար նվիրաբերեց Central Park Conservancy-ին՝ ոչ առևտրային կազմակերպությանը, որը պահպանում է Նյու Յորքի Կենտրոնական զբոսայգին։ Նվիրատվության պահին նվերը ներկայացնում էր Նյու Յորքի զբոսայգու համակարգի պատմության մեջ ամենամեծ դրամական նվիրատվությունը։ 2015 թվականի հունիսին Փոլսոնը 400 միլիոն դոլար նվիրաբերեց Հարվարդի համալսարանին. Ճարտարագիտության և կիրառական գիտությունների դպրոցը (SEAS), համալսարանի պատմության մեջ ստացված ամենամեծ նվերը։
Նվիրատվությունից հետո ինժեներական դպրոցը վերանվանվեց Հարվարդի Ջոն Ա. Փոլսոնի ճարտարագիտության և կիրառական գիտությունների դպրոց։ Հաջորդ ամիս նա 8,5 միլիոն դոլար նվիրեց Նյու Յորքի խոշորագույն կանոնադրական դպրոցի կազմակերպությանը՝ «Հաջողության ակադեմիա»՝ հանրային կրթությունը փոխելու և միջինը բացելու համար։ Շենքն անվանվել է Ջոն Ա. Փոլսոնի կենտրոն՝ ի նշան նվերի։ ինժեներական դպրոցը վերանվանվեց Հարվարդի Ջոն Ա. Փոլսոնի ճարտարագիտության և կիրառական գիտությունների դպրոց։ Հաջորդ ամիս նա 8,5 միլիոն դոլար նվիրեց Նյու Յորքի խոշորագույն կանոնադրական դպրոցի կազմակերպությանը՝ «Հաջողության ակադեմիա»՝ հանրային կրթությունը փոխելու և Բեդֆորդում միջնակարգ դպրոցներ բացելու համար։ 2022 թվականին Նյու Յորքի համալսարանը հայտարարեց, որ Փոլսոնը 100 միլիոն դոլար է նվիրաբերել իր Վաշինգտոնի հրապարակում նոր շենքի ծախսերի համար։ Շենքն անվանվել է Ջոն Ա. Փոլսոնի կենտրոն՝ ի նշան նվերի։ Ինժեներական դպրոցը վերանվանվեց Հարվարդի Ջոն Ա. Փոլսոնի ճարտարագիտության և կիրառական գիտությունների դպրոց։ Հաջորդ ամիս նա 8,5 միլիոն դոլար նվիրեց Նյու Յորքի խոշորագույն կանոնադրական դպրոցի կազմակերպությանը՝ «Հաջողության ակադեմիա»՝ հանրային կրթությունը փոխելու և Բեդֆորդում միջնակարգ դպրոցներ բացելու համար։  2022 թվականին Նյու Յորքի համալսարանը հայտարարեց, որ Փոլսոնը 100 միլիոն դոլար է նվիրաբերել իր Վաշինգտոնի հրապարակում նոր շենքի ծախսերի համար։ Շենքն անվանվել է Ջոն Ա. Փոլսոնի կենտրոն՝ ի նշան նվերի։ փոխել հանրային կրթությունը և միջնակարգ դպրոցներ բացել Բրուքլինի Բեդֆորդ-Սթույվեսանտ շրջանում և Մանհեթենի Hell's Kitchen տարածքում։ 2022 թվականին Նյու Յորքի համալսարանը հայտարարեց, որ Փոլսոնը 100 միլիոն դոլար է նվիրաբերել իր Վաշինգտոնի հրապարակում նոր շենքի ծախսերի համար ։
Անձնական կյանք
2000 թվականին նա ամուսնացել է Ջենի Զահարիայի հետ, եպիսկոպոսական արարողությամբ Սաութհեմփթոնում, Նյու Յորք։ Ջեննին ռումինացի ներգաղթյալ էր, ով Միացյալ Նահանգներ էր եկել այն բանից հետո, երբ իր եղբայր Ջորջը, որը Ռումինիայի երգի աստղ էր, հեռացավ և տեղափոխվեց Քուինս։ Նրանք ունեն երկու դուստր՝ Ժիզելը և Դանիելին, և տարվա մեծ մասն ապրում են Արևելյան 86-րդ փողոցում գտնվող 28500 քառակուսի ոտնաչափ մակերեսով Upper East Side թաղամասում, որը ձեռք է բերվել 2004 թվականին 14,7 միլիոն դոլարով։ Նա նաև ունի տուն Ասպենում, որը գնվել է 24,5 միլիոն դոլարով։ 2010թ. և Սաութհեմփթոնում կալվածք, որը նա գնել է 2008թ.-ին 41 մլն դոլարով։ Փոլսոնն ունի ավագ քույր՝ Թեոդորա Բար-Էլ անունով, իսրայելցի կենսաբան։ Փոլսոնը ամուսնալուծության հայց է ներկայացրել 2021 թվականի սեպտեմբերին, սակայն հետ է վերցրել իր ամուսնալուծության հայցը, որպեսզի երկու կողմերն էլ կարողանան բանակցել դատարանից դուրս և լրատվամիջոցներից դուրս ։
Ծանոթագրություններ
Կատեգորիա:Ամերիկացի միլիարդատերեր Կատեգորիա:Ամերիկացի գործարարներ Կատեգորիա:Ամերիկացի ներդրողներ
Խուռիներ
Խուռիներ (նաև՝ հուրիներ, խուրրիներ, սուբարիներ), հնագույն էթնիկ խումբ Առաջավոր Ասիայում։ Մ. թ. ա. IV—III հազարամյակներում բնակվել են Հյուսիսային Միջագետքում, Հայկական լեռնաշխարհում և Անդրկովկասի հվ. շրջաններում։
Մ.թ.ա. III—II հազարամյակներում տարածվել են Միջերկրականի արևելյան ափերը՝ մինչև Պաղեստին (այստեղ հայտնաբերել են Հայկական լեռնաշխարհի մշակույթի նման մշակույթ (այսպես կոչված, Կիրբեթ-Կերաքյան մշակույթ)), Եփրատի վերին հոսանքի շրջանը, ուր ապրել են խեթա-լուվիացիների հարևանությամբ, Ասորեստան և Բաբելոն։ Մ.թ.ա. XVI—XIII դդ. խուռիները Հյուսիսային Միջագետքում ստեղծել են Միտաննի պետությունը, որը էական դեր է խաղացել Առաջավոր Ասիայի քաղաքական և մշակութային կյանքում՝ սերտ հարաբերություն ունենալով Խեթական պետության, Ասորեստանի, Բաբելոնի, Եգիպտոսի, Հայկական լեռնաշխարհի հետ։
Խուռիների ազդեցությունը Հայկական լեռնաշխարհում արտահայտվում է Վանաձորի, Լճաշենի, Թռեղքի բրոնզեդարյան մշակույթում։ Խուռիների էթնիկական տարրը դեր է խաղացել հայ ազգի կազմավորման ընթացքում՝ դառնալով նրա ֆիզիկական-մարդաբանական հիմնական տարրը։ Միտաննիի անկումից հետո խուռիները առաջատար տեղ են գրավել մի շարք մանր պետություններում, այդ թվում՝ Հայկական լեռնաշխարհի հարավում գտնվող Շուբրիայում (Շուպրիա, որի անունը ծագում է խուռիների երկրի երկրորդ՝ Շուբարաու անունից)։
Գրականություն
Կատեգորիա:Քաղաքակրթություններ Կատեգորիա:Խուռիներ Կատեգորիա:Փոքր Ասիա Կատեգորիա:Փոքր Ասիայի հին ժողովուրդներ
Դանիել Բերնհարդ
Դանիել Բերնհարդ (Daniel Bernhardt, ), շվեյցարացի և ամերիկացի դերասան, մարտարվեստի վարպետ։ Առավել հայտնի է դարձել կումիտեի լեգենդար չեմպիոնի դերով «Արյունոտ սպորտ 2» ֆիլմում և նրան հաջորդող մասերում, ինչպես նաև Սիրոյի դերով «Մահացու պայքար․ Նվաճում» սերիալում և գործակալ Ջոնսոնի դերով «Մատրիցա։ Վերալիցքավորում» ֆիլմում։
Վաղ տարիներ
15 տարեկանում սկսել է սովորել կունֆու և կարատե մարտարվեստները։ Միջնակարգ դպրոցը ավարտելուց հետո չորս տարի Բեռնում սովորել է ճարտարապետական դիզայն և ստացել գիտական աստիճան։ Միևնույն ժամանակ բացել է մարտարվեստի դպրոց՝ հետագա գործունեությունը այդտեղ ծավալելու մտադրությամբ։ Ուսումը ավարտելուց հետո Դանիելը տեղափոխվել է Փարիզ և սկսել մոդելի կարիերա։ Նա աշխատել է այնպիսի մոդելավորողների համար, ինչպիսիք են՝ Montana, Mugler, Boss, Versace, Ferre, Bogner, Cerruti, Jaene Barnes, իրեն դրսևորել է որպես՝ միջազգային թոփ մոդել։ Նրա լուսանկարները հրապարակվել են Վոգ, Elle,GQ, Cosmopolitan, MAX, Interview ամսագրերում։ Աշխատելով Փարիզում, Լոնդոնում, Տոկիոյում, Նյու Յորքում և Միլանում, 25 տարեկան հասակում Բերենհարդը տեղափոխվել է Նյու Յորք, որտեղ նա հրավիրվել էր Ջաննի Վերսաչեի համար ստեղծված կոմերցիոն հեռուստահաղորդման մեջ Ժան-Կլոդ Վան Դամի հետ նկարահանվելու համար։ Երկու տարի անց դերասանական վարպետություն ուսումնասիրելու նպատակով տեղափոխվում է Լոս Անջելես։ Այստեղ նա մեծ վարպետ՝ Հի Իլ Չոյի (Нее Il Cho) ուսուցմամբ սկսում է ընդլայնված ծրագրով սովորել թեկվոնդո։
Կարիերա
Էկրանների վրա է հայտնվել 1995 թվականից։ Հայտնի է դարձել «Արյունոտ սպորտ» սերիալում նկարահանվելուց հետո։ 1998 թվականից մինչև 1999 թվական նկարահանվել է «Մահացու պայքար․ Նվաճում» սերիալում։ 2003 թվականին նկարահանվել է «Մատրիցա։ Վերալիցքավորում» ֆիլմում ։ 2014 թվականին առաջադրվել է «Տաուրոս» մրցանակի «Լավագույն ծեծկռտուք» անվանակարգում՝ «Պարկեռ» ֆիլմում իր դերի համար։
Անձնական կյանք
Հետաքրքրված է մարտարվեստներով, լուսանկարչությամբ, ձիարշավով, ձկնորսությամբ և սցենար գրելով։ Դանիելը արդեն ավարտել է իր առաջին սցենարը, որը կոչվում է «Կայծակ պատանի» (The Lightning Kid), և արդեն աշխատում է երկրորդ սցենարի վրա, որը կոչվում է «Շաոլենի վանականը» (The Shaolin Monk)։
Արտաքին հղումներ
Կատեգորիա:Շվեյցարացի դերասաններ Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Ամերիկացի կինոպրոդյուսերներ Կատեգորիա:Ամերիկացի կինոդերասաններ Կատեգորիա:Ամերիկացի մոդելներ
Քենթերվիլյան ուրվականը (այլ կիրառումներ)
Քենթերվիլյան ուրվականը, կարող է վերաբերել՝
Մաֆ-ակումբ
«Մաֆ-ակումբ» համակարգը փակ ակումբների համակարգ է, ուր այցելելու իրավունք ունեն միայն անդամության Քարտ ունեցող անձինք և նրանց հյուրերը։ Ստեղծվել է 1998 թ. փետրվարի 13-ին։ «Մաֆ-ակումբ» համակարգի անդամության հետ կապված բոլոր հարցերը կարգավորում է Ակումբի Խորհուրդը, որը «Մաֆ-ակումբ» համակարգի բարձրագույն օրենսդիր օրգանն է։
Պատմություն
«Մաֆիա» խաղում են գրեթե անհիշելի ժամանակներից։ Խաղում են տարբեր կերպ, տարբեր օրենքներով ու կանոններով (հենց դրա համար էլ այն մաֆիա է), խաղում են ամենուր՝ տանը, բակում, համացանցում և էլիտար ակումբում։ ԵրԲԻ ՈւՀԱ թիմի տղաները սկսել են խաղալ այս խաղը նախկին ԽՍՀՄ-ի օդանավակայաններում՝ իրենց չվերթին սպասելիս, ճամպրուկների վրա նստած։ Ընթացքում պայմանավորվում էին նոր կանոնների մասին, հորինում հետաքրքիր քայլեր և խաղային յուրաքանչյուր իրավիճակ նպաստում էր նոր, ինքնատիպ Խաղի ստեղծմանը։
Խաղի նկարագրությունը և կանոնները
Խաղին մասնակցում է 11 մարդ՝ 10 խաղացող և խաղի վարողը, որը հետևում է խաղի ընթացքին և կանոնակարգում խաղի փուլերը։ Նրանց կարող են օգնել ասիստենտները։ Խաղացողները բաժանվում են 2 խմբի՝ Խաղարկվում են 7 կարմիր և 3 սև խաղաքարտեր։
7 կարմիր խաղաքարտից մեկը տարբերվում է մյուսներից. դա SHERIFF խաղաքարտն է, որը որոշում է «կարմիրների» ղեկավարին, իսկ «Մաֆիան» ունի իր առաջնորդը՝ DON խաղաքարտ։ Խաղասեղանի շուրջը նստում են տասը խաղացողներ։ Բոլոր խաղացողները հագնում են դիմակները, ինչից հետո խաղը վարողը կամ նրա ասիստենտը հերթով յուրաքանչյուր խաղացողի առաջարկում է սկուտեղի վրայից ընտրել մեկ խաղաթուղթ։ Երբ բոլոր տասը մասնակիցները ստանում են իրենց խաղաթղթերը և իմանում, թե ով որ խմբին է պատկանում՝ խաղաթղթերը հավաքվում են, և սկսվում է խաղը։
Խաղը վարողը հայտարարում է՝ «Գիշեր»։ Մասնակիցները, փակելով աչքերը դիմակներով, կախում են գլուխները։ Խաղը վարողը հայտարարում է՝ «Մաֆիան արթնանում է»։ Maf խաղաթղթեր ստացած մասնակիցները հանում են դիմակները և ծանոթանում միմյանց, ինչպես նաև խաղավարի հետ։ Սա առաջին և միակ գիշերն է, երբ մաֆիայի բոլոր անդամները միասին բացում են աչքերը։ Այդ գիշերը տրված է, որպեսզի նրանք պայմանավորվեն «կարմիրներին» վերացնելու հերթականության մասին։ Վարողը հայտարարում է՝ «Մաֆիան քնում է»։ Այս բառերից հետո «մաֆիան» նորից դիմակավորվում է։
Վարողի հաջորդ խոսքերն են՝ «Արթնանում է Դոնը»։ Դոնը բացում է աչքերը և ծանոթանում վարողի հետ։ Վարող՝ «Դոնը քնում է»։ Դոնը հագնում է դիմակը։ Վարող՝ «Արթնանում է Շերիֆը»։ Շերիֆը բացում է աչքերը և ծանոթանում վարողի հետ։ Վարող՝ «Շերիֆը քնում է»։ «Առավոտ։ Արթնանում են բոլորը»։ Առաջին օր։ Բոլորը հանում են դիմակները։ Ցերեկվա ընթացքում տեղի է ունենում քննարկում։  Խաղի 1-ին փուլի և, ընդհանուր առմամբ, ամբողջ խաղի նպատակը «կարմիր» խաղացողների համար «մաֆիայի» բացահայտումն է և նրա ներկայացուցիչներին խաղից հանելը, իսկ «մաֆիայի» համար, համապատասխանաբար, հակառակը։
Քննարկումը սկսում է առաջին համարը կրող մասնակիցը և հետո՝ ըստ հաջորդականության։ Խաղացողները ցերեկային քննարկման ժամանակ կարող են առաջարկել թեկնածություններ՝ նրանց խաղից հանելու նպատակով։ Քննարկման վերջում կատարվում է թեկնածությունների քվեարկություն։ Ձայների մեծամասնություն հավաքած թեկնածուն դուրս է գալիս խաղից։ Խաղից դուրս մնացած մասնակիցն ունի վերջին խոսքի իրավունք (տևողությունը՝1 րոպե)։ Խաղում գոյություն ունի «ավտովթար» հասկացողությունը։ Դա այն իրավիճակն է, երբ երկու կամ ավելի խաղացողներ հավաքում են ձայների միևնույն քանակը։ Այս դեպքում քվեարկվողներին իրավունք է տրվում է արդարանալ 30 վայրկյանի ընթացքում, համոզել խաղացողներին իրենց «օրինապահ քաղաքացի» լինելը և մնալ խաղի մեջ։ Դրանից հետո կատարվում է վերաքվեարկություն։ Ավելի շատ ձայներ հավաքած մասնակիցը դուրս է գալիս։ Եթե խաղացողները կրկին հավասար թվով ձայներ են հավաքում, ապա քվեարկվում է հետևյալ հարցը. «Ո՞վ է կողմ, որ երկու (կամ բոլոր երեք/չորս և այլն) խաղացողները լքեն խաղը»։ Եթե մեծամասնությունը քվեարկում է դրա օգտին, ապա խաղացողները հեռանում են, եթե դեմ են՝ խաղացողները մնում են, եթե ձայները բաշխվում են հավասարապես՝ խաղացողները նույնպես մնում են խաղի մեջ։
Առաջին փուլից հետո կրկին գիշեր է գալիս։ Այդ և հաջորդ գիշերների ընթացքում «մաֆիան» «կրակելու» հնարավորություն ունի։ «Կրակոցն» իրականացվում է հետևյալ կերպ. առաջին գիշերվա ընթացքում պայմանավորված լինելով «կարմիրներին» հեռացնելու հերթականության վերաբերյալ՝ հաջորդ գիշերների ընթացքում «մաֆիայի» ներկայացուցիչները «կրակում են» (փակ աչքերով)։ Խաղը վարողը «Մաֆիան դուրս է գալիս որսի» խոսքերից հետո հերթականությամբ հայտարարում է խաղացողների համարները և եթե «մաֆիայի» բոլոր անդամները միաժամանակ «կրակում են» տվյալ համարին՝ խաղացողը խփված է։ «Կրակոցը» կատարվում է մատներով նմանակելով իրական կրակոցին։ Վարողը հայտարարում է՝ «Մաֆիան հեռանում է», այնուհետև՝ «Արթնանում է Դոնը»։ Դոնը արթնանում է և փորձում  գտնել խաղի Շերիֆին։ Նա մատների օգնությամբ վարողին ցույց է տալիս որևէ  համար, որի տակ, իր կարծիքով, թաքնվում է Շերիֆը։ Վարողը գլխի շարժումով կա՛մ հավանություն է տալիս, կա՛մ հերքում է նրա վարկածը։  Վարողի ցուցումով Դոնը փակում է աչքերը, արթնանում է Շերիֆը։ Նույն կերպ գիշերային ստուգումների իրավունք ունի նաև Շերիֆը։ Նա փնտրում է «մաֆիայի» ներկայացուցիչներին։ Խաղը վարողի պատասխանից հետո Շերիֆը փակում է աչքերը և վարողը հայտարարում է երկրորդ օրվա սկիզբը։ Եթե գիշերը «մաֆիան» վերացրել է որևէ խաղացողի՝ վարողը հայտարարում է այդ մասին և վերջին խոսքի իրավունք է տալիս  տուժածին։ Եթե «մաֆիան» վրիպել է՝ վարողը հայտարարում է, որ առավոտն իսկապես բարի է, և գիշերը ոչ ոք չի տուժել։
Երկրորդ օրվա քննարկումները սկսվում են նախորդ փուլում առաջինն արտահայտված մասնակցին հաջորդող խաղացողից։ Այս և հաջորդ փուլերում խաղի ընթացքը չի փոխվում։ Օրերն ու գիշերները հաջորդում են իրար մինչև այս կամ այն թիմի հաղթանակը։
Խաղն ավարտվում է «քաղաքացիների» հաղթանակով, եթե խաղից հեռացվել են «մաֆիայի» բոլոր ներկայացուցիչները։ «Մաֆիան» հաղթում է, եթե մնացել են հավասար թվով «օրինապահ քաղաքացիներ» և «մաֆիայի» ներկայացուցիչներ։
Խաղի նրբությունները
Խաղի Շերիֆը տիրապետում է որոշ ինֆորմացիայի (գիշերային ստուգումներից հետո)` խաղացողների այս կամ այն խմբին պատկանելու վերաբերյալ։ Սակայն նա պետք է աշխատի չմատնել իրեն, քանի որ այդ դեպքում «սևերը» կփորձեն վերացնել նրան գիշերվա կամ ցերեկվա ընթացքում, որպեսզի բացառեն հետագա ստուգումների հնարավորությունը։
Շերիֆի դուրս մնալը խաղից դժվարացնում է «կարմիրների» գործը, քանի որ թիմը զրկվում է ինֆորմացիայի միակ հավաստի աղբյուրից։ Սակայն, համաձայն խաղի մարտավարության, եթե խաղը չափից ավելի խճճված բնույթ է ստանում կամ խաղային իրավիճակը դառնում է կրիտիկական (օրինակ՝ 3 «սև» և 4 «կարմիր»), Շերիֆը պետք է «բացվի»` թիմին «չոր» պարտությունից փրկելու համար։ Որպես Շերիֆ կարող է «բացվել» նաև «սև» խաղացող՝ «կարմիրների» թիմին մոլորեցնելու նպատակով։
Եթե Դոնը գիշերային ստուգման ժամանակ բացահայտել է Շերիֆին, ապա պետք է աշխատի «սևերին» հասկացնել այդ մասին՝ չմատնելով իրեն։
Ակումբի Խորհուրդ
Ակումբի Խորհուրդը ընդհանուր է «Մաֆ-ակումբ» համակարգի մեջ մտնող բոլոր ակումբների համար. այն «Մաֆ-ակումբի» օրենքների, կանոնների և ավանդույթների պահապանն է։ Ակումբի Խորհուրդը «Մաֆ-ակումբ» համակարգի բարձրագույն օրենսդիր օրգանն է։ Խորհրդի ղեկավարը «Մաֆ-ակումբ» համակարգի նախագահն է։ Խորհրդի կազմի մեջ են մտնում Համակարգում գործող ակումբների ղեկավարները, ինչպես նաև Համակարգի գործունեության կայացման և զարգացման գործում խոշոր ներդրում ունեցած անդամները։ Ակումբի խորհրդի կողմից ընդունված կանոններն ու որոշումները պարտադիր են  «Մաֆ-ակումբ» համակարգի բոլոր անդամների և ակումբների համար։
Ակումբի Կոնսուլտատիվ Խորհուրդ
Ակումբի Կոնսուլտատիվ Խորհուրդը, ըստ էության, ներակումբային Ակումբի խորհուրդ է, սակայն՝ սահմանափակ հնարավորություններով և իրավասություններով։ Եթե «Մաֆ-ակումբ» համակարգի Ակումբի խորհրդի որոշումները ընդհանուր են բոլոր ակումբների համար, ապա ԱԿԽ-ի փոփոխություններն ու առաջարկությունները վերաբերում են միայն տվյալ ակումբին։
NBA սկսնակների հավաքական
NBA սկսնակների հավաքական (NBA All-Rookie Team), սիմվոլիկ հավաքական, որը կազմված է Բասկետբոլի ազգային ասոցիացիայի մրցաշրջանի լավագույն սկսնակներից, ընտրվում է 1962/193 մրցաշրջանից։ Հավաքականի կազմը որոշվում է ասոցիացիայի ակումբների գլխավոր մարզիչների քվեարկությամբ, որոնց չի թույլատրվում քվեարկել իրենց ակումբի խաղացողների օգտին ։ Իսկզբանե եղել է ընդամենը մեկ սկսնակների հավաքական, որը կազմված էր հինգ խաղացողները, իսկ 1987/1988 մրցաշրջանից սկսած մարզիչները ընրում են երկու հավաքական։ Քվեարկությունը իրականանում է հետևյալ կերպով՝ յուրաքանչյուր մարզիչ կազմում է իր նախընտրած հինգ խաղացողից կազմված երկու հավաքական, և առաջին հավաքականի մեջ ընդգրկվելու համար բասկետբոլիստը ստանում է երկու միավոր, իսկ երկրորդ հավաքականի մեջ՝ մեկ միավոր։ Ամենաշատ միավոր հավաքած խաղացողները ընդգրկվում են առաջին հավաքականի մեջ, իսկ ավելի քիչ միավոր հավաքածները երկրորդ հավաքականի մեջ։ Հավաքականում 5-րդ և 10-րդ տեղի հավակնորդները միավորների հավասարության դեպքում, երկուսն էլ ընդգրկում են առաջին կամ երկրորդ հավաքականի մեջ ։ Բոլոր աստղերի հավաքականի նման այս քվեարկության ժամանակ դիրքերի բաշխումը տեղի չի ունենում։
Մաֆ-ակումբ
Անդամակցություն
1998 թվականի փետրվարի 13-ից «Մաֆ-ակումբը» փակ ակումբ է, ուր այցելելու իրավունք ունեն միայն անդամության Քարտ ունեցող անձինք և նրանց հյուրերը։ Ակումբում գործում են Ոսկե, Արծաթե և Ակումբային Քարտեր։ Քարտերն անվանական են՝ առանց այլ անձին փոխանցելու իրավունքի։ Ձեր Քարտը գործում է «Մաֆ-ակումբ» համակարգի բոլոր ակումբներում։ Ակումբի յուրաքանչյուր անդամ ունի իր գրանցումը (այսինքն՝ Ակումբը)։ «Մաֆ-ակումբ» համակարգի անդամության հետ կապված բոլոր հարցերը կարգավորում է Ակումբի Խորհուրդը, որը «Մաֆ-ակումբ» համակարգի բարձրագույն օրենսդիր օրգանն է։
NBA սկսնակների հավաքական
Արտաքին հղումներ
Կատեգորիա:Բասկետբոլ Կատեգորիա:NBA
Մաֆ-ակումբ
Ոսկե Քարտ
Ոսկե Քարտի տերն իրավունք ունի արտահերթ մասնակցելու բոլոր խաղերին։ Ոսկե Քարտի տերն իրավունք ունի ակումբ հրավիրել երկու հյուրի, որոնցից յուրաքանչյուրը կարող է երեկոյի ընթացքում 1 անգամ նստել խաղասեղանի շուրջը։
Ակումբային Քարտ
Ակումբային Քարտի տերն իրավունք ունի մասնակցելու խաղերին՝ ըստ Վարողի հայեցողության։ Ակումբային Քարտատերերի վարկանիշը չի հաշվարկվում։ 1 ամիս անցնելուց հետո տվյալ Քարտատերը կարող է դիմել ակումբի ղեկավարությանը՝ ակումբի անդամների շարքն ընդունվելու խնդրանքով։
Ակումբի կանոնները
Ակումբի հյուրը կարող է խաղին մասնակցելու թույլտվություն ստանալ միայն նրան հրավիրող Համակարգի անդամի երաշխավորումից հետո, վերջինս իր հերթին պարտավոր է երաշխավորել հյուրի՝ Խաղի կանոնների և Ակումբի օրենքների իմացությունը։ Ակումբի հյուրերն իրավունք ունեն նստելու խաղասեղանի շուրջը և մասնակցելու որոշակի քանակով խաղերի, ինչը որոշվում է նրան հրավիրած   «Մաֆ-ակումբ» համակարգի անդամի կարգավիճակով (ոսկե կամ արծաթե քարտ)։
Այդ քանակը կարելի է ավելացնել Ակումբային քարտ ձեռք բերելու միջոցով։ Հյուրը կարող է ձեռք բերել Ակումբային քարտ առաջին այցելության օրվանից մեկ ամիս անց, եթե նա ակումբում ներկա է եղել ակումբային օրերի մեծ մասին։
Ակումբային քարտ ձեռք բերելուց մեկ ամիս անց քարտատիրոջը հնարավորություն է ընձեռվում անցնելու անդամ դառնալու ընթացակարգը և դառնալու «Մաֆ-ակումբ» համակարգի լիիրավ անդամ։
Հեռուստատսային տարբերակ`«Կարմիր, թե սև»
«Կարմիր, թե սև»-ը ինտելեկտուալ-ժամանցային խմբային խաղ է, որին մասնակցում է տասը խաղացող, իսկ խաղի ընթացքին հետևում և փուլերը կանոնակարգում է խաղավարը։ Ստեղծվել է 2009 թվականին Խաղի սկզբում մասնակիցները բաժանվում են երկու խմբի՝ «կարմիրների» և «սևերի»։ Այնուհետև, առաջին խմբի խնդիրն է բացահայտել երկրորդ խմբի անդամներին ( և հակառակը) և նրանց դուրս հանել խաղից։ Իսկ այն նրբերանգները, որոնք խաղը դարձնում են դիտարժան, վառ ու գրավիչ, կարելի է հասկանալ և գնահատել՝ դիտելով հեռուստանախագծի հաղորդումները։
Աղբյուրներ
Կատեգորիա:Ակումբներ
Շրջանառության հարկ (Հայաստան)
Շրջանառության հարկ, օրենքով սահմանված կարգով, չափերով ու ժամկետներում առևտրային կազմակերպությունների, անհատ ձեռնարկատերերի և նոտարների կողմից իրականացվող գործունեության համար պետական բյուջե վճարվող՝ ավելացված արժեքի հարկին (ԱԱՀ) և (կամ) շահութահարկին փոխարինող հարկ ։
Հարկի դրույքաչափը ըստ տարբեր եկամուտների տեսակների.
Ծանոթագրություններ
Կատեգորիա:Հարկեր Կատեգորիա:Հայաստանի տնտեսություն
Բնական ծաղիկ
Բնական ծաղիկ (variola, variola vera), մարդկանց, կաթնասուն կենդանիների և թռչունների սուր վարակիչ վիրուսային հիվանդություն։ Բնորոշվում է բարձր վարակելիությամբ, յուրահատուկ հանգուցա-բշտիկային ցանով (որը լավանալուց հետո թողնում է սպի) և կլինիկական ծանր ընթացքով։ Ներկայումս պատվաստումների շնորհիվ այս հիվանդությունը չի հանդիպում։
Պատմական ակնարկ
Բնական ծաղիկը մարդկությանը հայտնի է շատ վաղուց։ XV-XVIII դարերում ծաղկի համաճարակը Եվրոպայում խլել է հարյուր հազարավոր մարդկանց կյանք և այլանդակել փրկվածների դեմքերը։ Ծաղկի դեմ մղվող պայքարում շրջադարձային եղավ անգլիացի բժիշկ Էդվարդ Ջենների հայտնաբերած (1796) ծաղկապատվաստման մեթոդը։
Ծաղիկը Հայաստանում
Հայաստանում ծաղկապատվաստման վերաբերյալ օրենքն ընդունվել է 1919 թվականին։ Խորհրդային կառավարությունը 1958 թվականին առաջարկել է ծաղիկի վերացման համաշխարհային ծրագիր և այդ նպատակի համար տրամադրել է մեծ քանակությամբ պատվաստանյութ։
Հայաստանում բնական ծաղկի վերաբերյալ տեղեկություններ են տվել Անանիա Շիրակացին (VII դար), XII դարում Մխիթար Հերացին («Ջերմանց մխիթարություն» աշխատության մեջ այս հիվանդությունը դասել է «բորբոսային ջերմերի» շարքը), XIX դարում՝ բժիշկ Տիգրան Փեշտմանջյանը։
Պատճառագիտություն
Ծաղկի հարուցիչները քամվող վիրուսներն են, որոնք կայուն են չորացման և ցածր ջերմաստիճանի նկատմամբ։ Վարակի աղբյուրը հիվանդ մարդն է։ Վիրուսը փոխանցվում է օդակաթիլային ճանապարհով, հազվադեպ՝ առարկաների (սպիտակեղեն, հագուստ, խաղալիք) միջոցով։ Գաղտնի շրջանը 5-17, միջինը՝ 14 օր է։ Հիվանդությունն սկսվում է ջերմաստիճանի կտրուկ բարձրացմամբ՝ մինչև 40 °C, տանջող գլխացավերով, սրտխառնոցով, գոտկատեղի ցավերով։ 3-րդ օրվա վերջին դեմքի, վերջույթների, ափերի և ներբանների վրա ի հայտ են գալիս կարմիր բծեր։ Հետագա օրերին ցանի տարրերն անցնում են զարգացման մի քանի փուլ՝ հանգույց, բշտիկ, թարախաբշտիկ և այնուհետև կեղևակալում են ու չորանում՝ թողնելով բնորոշ սպի։
Կլինիկական ձևեր
Գոյություն ունի նաև առանց ցանի ծաղիկ, առանց տենդի ծաղիկ։ Հիվանդությունը թողնում է կայուն իմունիտետ։
Բուժում
Բուժման համար կիրառվում են հակավիրուսային դեղեր (մետիսազոն՝ 0.6գ, օրը 2 անգամ, 5-6 օր), հակածաղկային իմունոգլոբուլին՝ 3-6 մլ՝ միջմկանային։ Որպես կանխարգելիչ միջոց մաշկի ախտահարված մասերը մշակվում են հականեխիչ նյութերով։ Բակտերիալ բարդությունների դեպքում հիվանդներին նշանակվում է ազդեցության լայն սպեկտրով անտիբիոտիկներ (կիսասինթետիկ պենիցիլիններ, մակրոլիդներ, ցեֆալոսպորիններ)։ Օրգանիզմի դետոկսիկացիային ուղղված միջոցառումներ են ձեռք առնվում, որի մեջ է մտնում կոլլոիդային և կրիստալլոիդային լուծույթների ներարկումը։ Որոշ դեպքերում կատարվում է նաև ուլտրաֆիլտրացիա և պլազմոֆերեզ։
Ծաղիկը կենդանիների մոտ
Ծաղիկը կենդանիների մոտ ընթանում է մաշկի և լորձաթաղանթի վրա բնորոշ բշտերի առաջացմամբ։ Հարուցիչը վիրուս է, ընդ որում, ոչխարների, այծերի, մարդկանց և հավերի ծաղկի հարուցիչները տարբեր են, իսկ ձիերը, խոզերը և այլ կենդանիներ վարակվում են դրանցից որևէ մեկով։
Ոչխարների ծաղիկը (բնորոշ ձևի դեպքում) սկսվում է բարձր ջերմությամբ, նկատվում է ախորժակի անկում, քթի և աչքի լորձաթաղանթի բորբոքում։ 3-4 օր հետո մաշկի անմազ կամ սակավամազ հատվածներում առաջանում է կարմրություն և ցան, որն աստիճանաբար վերածվում է հանգույցների, ապա՝ սիսեռի մեծության բշտերի (ծաղկաբուշտ), որոնք լցված են թափանցիկ ու երկնագույն հեղուկով։ Հետագայում բշտերը պատռվում են և չորանալով մաշկի վրա առաջացնում կեղև։ Հիվանդության վերջին շրջանում կեղևի տակ աճում է նոր հյուսվածք, կեղևը պոկվում է (թեփի ձևով)՝ մաշկի վրա թողնելով կարմիր բծեր կամ սպիներ և ապա՝ պեպեններ։ Մյուս կաթնասունների ծաղկի կլինիկական նշանները հիմնականում նույնն են, ինչ ոչխարներինը։
Թռչունների ծաղիկն ընթանում է մաշկային, դիֆթերիտային և մաշկադիֆթերիտային (խառը) ձևերով։ Ծաղիկն ախտորոշում են կլինիկա-էպիզոոտոլոգիական տվյալների և լաբորատոր հետազոտության արդյունքների հիման վրա։ Բուժման համար արդյունավետ միջոց չի մշակված։ Օգտագործում են անտիբիոտիկներ, օծանելիք և այլն։ Կանխարգելման համար սահմանվում է կարանտին, հիվանդներին բուժում են, իսկ պայմանական առողջներին՝ իմունացնում։ Կարանտինային սահմանափակումները հանվում են հիվանդության վերջին դեպքից 20 օր հետո։
Արտաքին հղումներ
Կատեգորիա:Վարակիչ հիվանդություններ Կատեգորիա:Առանձնապես վտանգավոր վարակներ Կատեգորիա:Կենսաբանական զենք Կատեգորիա:Վերացված հիվանդություններ
Օլշանա (գյուղ, Նեդրիգայլովի շրջան)
Օլշանա (Вільшана), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Օլշանա գյուղում բնակվում էր 2 235 մարդ։
Արտաքին հղումներ
Կատեգորիա:Ուկրաինայի Սումիի մարզի Նեդրիգայլովի շրջանի բնակավայրեր Կատեգորիա:Ուկրաինայի գյուղեր
Վալաամ կղզում
«Վալաամ կղզում» («На острове Валааме»), ռուս նկարիչ Արխիպ Կուինջիի (1841/1842-1910) նկարը, որ ստեղծվել է 1873 թվականին։ Ներկայում պահվում է Տրետյակովյան պատկերասրահի հավաքածուում ( 873)։ Նկարի չափերը՝ 76 × 130 սմ  ։
Պատմություն և նկարագրություն
Նկարն ստեղծվել է Կուինջիի՝ Լադոգա լճում գտնվող Վալաամ կղզի կատարած ուղևորություններից մեկի ժամանակ։ 1873 թվականին «Վալաամ կղզում» նկարը ներկայացվել է ակադեմիական ցուցահանդեսում։ Չնայած այն թվագրված է 1873 թվականով, ենթադրվում է, որ նրա հիմնական մասն ստեղծվել է 1872 թվականին՝ Կուինջիի՝ դեպի Վալաամ կղզի երկրորդ ամառային ուղևորության ընթացքում ։ «Վալաամ կղզում» նկարն ընդգրկված է նկարչի՝ հյուսիսային բնությունը պատկերող երեք նկարների շարքում «Լադոգա լիճ» (1873) և «Հյուսիս» (1879) նկարների հետ միասին ։
Նկարիչ Իլյա Ռեպինը Կուինջիի նոր աշխատանքի մասին ասել է․ «Բոլորին այն ահավոր դուր է գալիս, և այսօր ինձ մոտ էր եկել Կրամսկոյը․ նա դրանով հիացած է»։ Արդյունքում «Վալաամ կղզում» նկարը դարձել է Կուինջիի առաջին աշխատանքը, որ գնվել է Պավել Տրետյակովի կողմից, որն այն ձեռք է բերել հենց 1873 թվականի ցուցահանդեսից։ 1878 թվականին «Վալաամ կղզում», «Чумацкий тракт в Мариуполе]]» (1875, Տրետյակովյան պատկերասրահ), «Ուկրաինական գիշեր» (1876, Տրետյակովյան պատկերասրահ) և «Տափաստան» («Степь», 1875, Յարոսլավլի պատկերասրահ) նկարների համար Կուինջին ստացել է առաջին աստիճանի դասային նկարչի կոչում ։
Նկարում պատկերված է կղզու վայրի ափը արծաթավուն նախաամպրոպային լուսավորմամբ։ Առաջին պլանում երկու ծառեր են՝ սոճի և կեչի, որ աճել են ճաքած գրանիտի միջից ու կանգնած են լիճը թափվող առվակի ափին, որ պատված է կնյունով։ Հետին պլանում մութ անտառն է ու լճափը ։
Արձագանքներ
Արխիպ Կուինջիի արվեստին նվիրված հոդվածում արվեստագետ Վիտալի Մանինը նշել է ․
«Վալաամ կղզում» նկարը Կուինջիի վերջին ստեղծագործությունն է, որտեղ բնության անմիջական ընկալումը, որ աչքի է ընկնում սուր հոգեբանական լարվածությամբ, տոգորված չէ սոցիալական անկարգավորվածության դեռ աչք ծակող զգացումով։ «Վալաամ կղզում» նկարը ցույց է տվել, որ Կուինջիի վարպետությունը համեմատվել է իր ժամանակի առաջատար բնանկարիչների գեղանկարչական ունակության հետ։ Կուինջին դարձել է հայտնի նկարիչ։
Արվեստագետ Վլադիմիր Պետրովը Կուինջիի 150-ամյակին նվիրված հոդվածում գրել է ․
Վալաամի բնությունը եղել է համապատասխան Կուինջիի հզոր, տարերային էությանը, և նա ստեղծել է այնտեղ մի շարք բնանկարներ, որ արդեն լիովին բացահայտել են նրա շնորհի ինքնակայությունը։ Դա առաջին հերթին «Լադոգայի լիճ» (1871, Ռուսական պետական թանգարան) և «Վալաամ կղզում» (1873, Տրետյակովյան պատկերասրահ) նկարներն են։ Թերևս հատկապես արտահայտիչ է վերջին նկարը, որտեղ նկարիչը գեղեցիկ արծաթավուն երանգով պատկերել է նախաամպրոպային անհանգիստ լույսով լուսավորված կղզու վայրի ափը, որի վրա կուտակվում են ամպերը։ Ճաքած գրանիտը, սոճին ու կեչին առաջին պլանում, մռայլ փշատերև անտառը հեռվում, մութ թափանցիկ ջրում տարուբերվող կնյունը և թռչող միայնակ թռչունը․ ամեն ինչ այստեղ Կուինջիի կողմից պատկերվել է կյանքի զգացողության հատուկ «թանձրությամբ» և արժանացել է բարձր գնահատականի ժամանակակիցների, այդ թվում նաև Դոստոևսկու կողմից, որը գրել է․ «Մթություն․․․ խոնավությունն ասես թափանցում է ձեր մեջ․․․ Ի՞նչ կա այստեղ առանձնահատուկ․․․ Բայց այնուամենայնիվ ինչքան լավն է այն»։
Ծանոթագրություններ
Կատեգորիա:Արխիպ Կուինջիի նկարներ Կատեգորիա:1873 նկարներ Կատեգորիա:Տրետյակովյան պատկերասրահի նկարներ Կատեգորիա:Բնանկարներ
Պասաու (շրջան)
Պասաու  (Landkreis Passau), շրջան Գերմանիայում։ Շրջկենտրոնն է Պասաու քաղաքը։ Զբաղեցնում է 1.530,04 կմ2։ Բնակչությունը՝ 188 683 մարդ։ Բնակչության խտությունը՝ 123 մարդ/կմ2։
Շրջանի պաշտոնական կոդը՝ 09 2 75։ Շրջանում 38 համայնք կա ։
Ծանոթագրություններ
Կատեգորիա:Բավարիայի շրջաններ
Սպառողների իրավունքների պաշտպանություն
Սպառողների իրավունքների պաշտպանություն, համակարգ, որում պետական և հասարակական կազմակերպությունների կողմից իրականացվող գործողությունները միտված են սպառողի և տնտեսվարող սուբյեկտի միջև իրավահարաբերությունների կարգավորմանը։ 1962 թվականի մարտի 15-ին ԱՄՆ նախագահ Ջոն Քենեդին ընդունեց օրինագիծ սպառողների իրավունքների մասին, որով սպառողի տեղեկացված լինելու և ազատ ընտրության իրավունքից զատ սահմանվեց նաև սպառողի լսելի լինելու իրավունքը և, ԱՄՆ Կոնգրեսի իր ելույթում առաջին անգամ բնորոշելով «սպառող» հասկացությունը, սահմանեց սպառողի 6 հիմնարար իրավունքները՝
Հետագայում հենց այդ օրը՝ մարտի 15-ը, ընդունվեց որպես սպառողների իրավունքների պաշտպանության միջազգային օր։ Ավելի ուշ, երբ ձևավորվեց սպառողների միությունների համաշխարհային կազմակերպությունը (Consumer International — CI), սպառողների իրավունքների ցանկը համալրվեց ևս երկուսով՝